b"\n_START_ARTICLE_\nAnabolitzant\n_START_PARAGRAPH_\nUn anabolitzant \xc3\xa9s un medicament que activa l'anabolisme, \xc3\xa9s a dir el creixement dels teixits, per mitj\xc3\xa0 de la s\xc3\xadntesi de les prote\xc3\xafnes i la disminuci\xc3\xb3 de la desintegraci\xc3\xb3 excessiva. Alguns anabolitzants s\xc3\xb3n un tipus d'esteroides: els esteroides anab\xc3\xb2lics. El metandriol (17\xce\xb2-diol 17\xce\xb1-metil-5-androsten-3\xce\xb2) i la nandrolona (17\xce\xb2-hidroxiester-4-en-3-ona) s\xc3\xb3n exemples d'anabolitzants.\n_START_SECTION_\nUsos\n_START_PARAGRAPH_\nEl seu \xc3\xbas produeix un augment de la gana, del pes i una millora de l'estat general, disminueix l'eliminaci\xc3\xb3 de nitrogen i afavoreix tamb\xc3\xa9 el dip\xc3\xb2sit del calci en els ossos, Els anabolitzants s'utilitzen a voltes per a tractar estats de convalesc\xc3\xa8ncia i estr\xc3\xa8s o b\xc3\xa9 en algunes malalties cr\xc3\xb2niques, osteoporosi i ast\xc3\xa8nies senils._NEWLINE_Es poden usar com a droga d'ab\xc3\xbas, en especial per part de culturistes i altres esportistes (es considera dopatge), persones amb vigor\xc3\xa8xia i altres grups; per a augmentar encara m\xc3\xa9s la seva musculatura i massa corporal. Un altre mal \xc3\xbas dels anabolitzants \xc3\xa9s l'engreix d'animals destinats a consum alimentari, pr\xc3\xa0ctica il\xc2\xb7legal als Pa\xc3\xafsos Catalans."